У Вікіпедыі ёсць артыкулы пра іншых асоб з прозвішчам Шапіра.
**Майсей Навумавіч Шапіра** (14 красавіка 1884, Мінск — 29 чэрвеня 1970, Мінск) — беларускі хірург, артапед, траўматолаг. Доктар медыцынскіх навук, прафесар. Заслужаны дзеяч навук Беларусі (1940). Брат Льва Навумавіча Шапіра.

Біяграфія
---------

### Дзяцінства і адукацыя

Майсей Шапіра з бацькамі ў 1907 годзе.
Нарадзіўся ў Мінску ў яўрэйскай сям’і Неваха Моўшавіча (Навума Майсеевіча) Шапіра. Акрамя Майсея ў сям’і было яшчэ 8 дзяцей: шэсць сыноў і дзве дачкі. Два яго браты таксама былі ўрачамі, адзін з іх Леў Навумавіч Шапіра — хірург, другі — Іосіф Навумавіч Шапіра — уролаг.

Савецкі кінааператар Яўген Веньямінавіч Шапіра  (руск.) (бел. прыходзіўся яму пляменнікам, сынам роднага брата Веньяміна.

У 1903—1908 гг. вучыўся на медыцынскім факультэце Венскага ўніверсітэта. Скончыў медыцынскі факультэт Казанскага ўніверсітэта ў 1909 годзе.

### У час Першай і Грамадзянскай вайны

У Першую сусветную вайну — малодшы лекар палка на Турэцкім фронце, у Грамадзянскую вайну — урач Мінскага пяхотнага палка.

### Прафесійная дзейнасць

У 1912 годзе па адрасе Койданаўская, 19 (сучасны адрас будынка вул. Рэвалюцыйная, 15) была заснавана прыватная хірургічная лячэбніца М. Н. Шапіры, якая была разлічана на 6 ложкаў. З 1923 — асістэнт хірургічнай клінікі БДУ. У 1927—1941 і 1945—1957 гг. у Мінскім медыцынскім інстытуце, дзе ў 1927 годзе арганізаваў і ўзначаліў першую ў Беларусі кафедру артапедыі, адначасова арганізаваў спецыялізаваную артапедычную амбулаторыю і кіраваў ёю. Паралельна ў 1930—1941 гг. працаваў у клініцы артапедыі i траўматалогіі Беларускага НДІ фтызіятрыі, артапедыі i нейралогіі (у 1945—1950 гг. яго дырэктар). У 1936 годзе ў Ленінградзе, у клініцы прафесара Г. І. Турнера  (руск.) (бел. абараніў доктарскую дысертацыю.

У 1941—1945 гг. галоўны хірург эвакашпіталяў i намеснік наркома аховы здароўя Кіргізскай ССР, адначасова загадчык кафедрай шпітальнай хірургіі Фрунзенскага медыцынскага інстытута.

У Мінск М. Н. Шапіра вярнуўся 4 ліпеня 1944 года. У 1945—1950 гг. галоўны траўматолаг БССР i загадчык кафедрай артапедыі i ваенна-палявой хірургіі Мінскага медыцынскага інстытута. Арганізатар артапедычнай дапамогі ў Беларусі.

Выйшаўшы на пенсію, ён стаў бясплатна кансультаваць складаных хворых у інстытуце артапедыі, у ваенным шпіталі, у бальніцах.

Як напісала пра яго ў некралогу прафесар Р. М. Мініна:

|  |  |  |
| --- | --- | --- |
| "| М. Н. Шапіра быў адным з буйных артапедаў, выдатным лектарам, выключна дасціпным чалавекам, які валодаў вялікай логікай і пранікнёнасцю. Адметнай рысай Майсея Навумавіча быў непаўторны аптымізм. У яго асобе мы страцілі таленавітага настаўніка, чалавека вялікай культуры, вялікага розуму і высокагуманнага лекара». | "|

Зноскі
------

1. 1 2 3 4 5 6  Старая фотография  (руск.)
2. ↑  *Елена Левитман*. Семейный альбом **(нявызн.)**.  Библиотека журнала "МИШПОХА".
3. ↑  Здравоохранение Беларуси: знаменательные и юбилейные даты. 2009 год.  (руск.)
4. ↑  Пазней у гэтым будынку размяшчаўся Інбелкульт

Літаратура
----------

* Беларуская энцыклапедыя: У 18 т. Т. 17: Хвінявічы — Шчытні / Рэдкал.: Г. П. Пашкоў і інш.. — Мн.: БелЭн, 2003. — Т. 15. — С. 373. — 512 с. — 10 000 экз. — ISBN 985-11-0279-2.

Спасылкі
--------

* *Шапиро Моисей Наумович* — артыкул з РЕЭ
* Улица Белорусская: перекрёсток судеб  (руск.)
* Здравоохранение Беларуси: знаменательные и юбилейные даты. 2009 год.  (руск.)
* Из истории минских улиц. Прогулка по ул. Революционной Архівавана 1 студзеня 2020.  (руск.)